text: করতোয়া এক্সপ্রেস (ট্রেন নং ৭১৩/৭১৪) সান্তাহার রেলওয়ে স্টেশন থেকে বুড়িমারী রেলওয়ে স্টেশন পর্যন্ত চলাচল কারী একটি আন্তঃনগর ট্রেন। এটি উত্তরবঙ্গের জনপ্রিয় একটি আন্তঃনগর ট্রেন।
  
  রুট এবং যোগাযোগ
  
  করতোয়া এক্সপ্রেস বাংলাদেশ রেলওয়ে পশ্চিম জোনের আওতায় চলা একটি আঞ্চলিক ট্রেন ব্যবস্হা। এই ট্রেনটি উত্তরবঙ্গের ৫ টি জেলা, যথা-নওগাঁ, বগুড়া (রাজশাহী বিভাগ), গাইবান্ধা, রংপুর এবং লালমনিরহাট জেলা 
  (রংপুর বিভাগ) জেলাগুলোকে স্পর্শ করছে। তারমধ্যে বগুড়া, গাইবান্ধা এবং লালমনিরহাট জেলা সদর স্টেশন এই ট্রেনের রুটের আওতায়। সান্তাহার জংশন - গাইবান্ধা-লালমনিরহাট-বুড়িমারী প্রায় ২৭০ কিঃমি, সম্পুর্ণ মিটার গেজ রেল রুট এটি।
  
  ইতিহাস
  রাষ্টপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর ট্রেন উদ্বোধন হয় তার মধ্যে করতোয়া এক্সপ্রেস একটি। করতোয়া এক্সপ্রেস উদ্বোধন হয় ১৭ মার্চ ১৯৮৬ খ্রিষ্টাব্দে।
  
  করতোয়া এক্সপ্রেস বাংলাদেশ রেলওয়ের একটি পুরাতন ট্রেন। দীর্ঘ ৩৪ বছর ধরে বাংলাদেশ
  রেলওয়েতে যাত্রীসেবা দিয়ে আচ্ছে। 
  করতোয়া এক্সপ্রেস ট্রেনটি মোট তিনটি রুটে চলাচল করেছে। বর্তমান রুট হচ্ছে সান্তাহার জংশন - গাইবান্ধা-
  লালমনিরহাট-বুড়িমারী রুটে। প্রথম অবস্থায় ট্রেনটি সান্তাহার জংশন থেকে তিস্তা মুখঘাট যেতো। যমুনাসেতু হওয়ার আগে
  ঢাকার সাথে উত্তরবঙ্গের ৮ রংপুর, দিনাজপুর বাকি ৮ জেলার সাথে রেলযোগাযোগের
  জন্য গাইবান্ধার সাঘাটা উপজেলায় ফেরি ব্যবস্হা ছিলো। যা ওপারের জামালপুর জেলার 
  দেওয়ানগঞ্জ/বাহাদুরাবাদ ঘাটের সাথে সংযোগ ছিলো। এবং যাএী পারাপারের জন্য ছিলো
  রেলওেয়ের বিশেষ ব্যবস্হা। যদিও এখন যমুনাসেতু হয়েছে। তাই ফেরি ব্যবস্হা এখন বন্ধ। 
  পরবর্তীতে করতোয়ার রুট পরিবর্তন করে বোনারপাড়া-গাইবান্ধা হয়ে লালমনিরহাট পর্যন্ত     
  নিয়ে আসে৷ এবং সর্বশেষ ২০১২ সালে,স্থলবন্দর বুড়িমারী পর্যন্ত বর্ধিত করে। এবং বুড়িমারী রেল 
  রুটে এটাই একমাত্র আন্তঃনগর ট্রেন।
  
  সময়সূচী
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
  
   বগুড়া
   সোনাতলা
   মহিমাগঞ্জ
   বোনারপাড়া জংশন
   গাইবান্ধা
   বামনডাঙ্গা
   পীরগাছা
   কাউনিয়া জংশন
   লালমনিরহাট
   আদিতমারী
   কাকিনা
   তুষভাণ্ডার
   হাতীবান্ধা
   বড়খাতা
   পাটগ্রাম
  
  রোলিং স্টক 
  করতোয়া এক্সপ্রেস ট্রেনটির জন্য  MEM-14 ২৩ ক্লাস এবং MEM-14 ২৪
  ক্লাস লোকোমোটিভ নির্ধারিত। যেগুলো যথাক্রমে ৫১ এবং ৪২ বছর আগে কানাডা 
  থেকে আমদানি করা হয়েছে। কখনো কখনো ২৬ বা ২৯ ক্লাস দিয়ে পরিচালিত হয়।
  
  ট্রেনের রেক-
  প্রথম অবস্থায় ট্রেনটির রেক সাধারণ মেইল ট্রেনের রেক দাঁড়াই পরিচালিত হয়েছিলো।
  দীর্ঘ ২৯ বছর চলার পর, ভ্যাকুয়াম রেকের আন্তঃনগর রেক দিয়ে উদ্বোধন করা হয়। 
  বর্তমান ট্রেনটি এই রেক নিয়েই চলছে।
  
  ট্রেনের আসন ব্যবস্হা
  
  ট্রেনটিতে দুই ধরনের আসন ব্যবস্হা রয়েছে। একটি চেয়ারকোচ সার্ভিস এবং অপরটি
  সাধারণ সার্ভিস।
  
  তথ্যসূত্র
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: করতোয়া এক্সপ্রেস